**0020**

**Көктегі Әкеміздің қатысуымен**

*«Сонымен Құдайға мына іспетті мінажат етіп сиыныңдар:*

*Көктегі Әкеміз! Сенің киелі есімің қастерлене берсін»*

***(Матай 6:9)***

Бірде, қолы мүлдем бос емес әке, өзінің жазбаша жобасын аяқтағысы келіп, өз бөлмесіне кіріп кетеді. Ол жерде оны ешкім мазаламайды деген үмітпен, қолына қалам алған кезде, кенеттен оның бес жасар баласы бөлмеге кіріп, қасына отырып алады. Әкесі баласына қарап: «Балам, не болды? Не үшін келдің?» - деп сұрайды.

Баласы: «Ештеңке, әке, жай ғана сенің қасында отырғым келеді.» - деп жауап берді.

Осы баланың әкесі, өткен ғасырдың әйгілі американдық ізгі хабаршысы, Дуайт Л. Муди болды. Кейінірек ол, осы оқиғаны, мінажат ету - біздің өмірімізге жеке қызығушылықпен қарайтын Көктегі Әкеміздің қатысуымен болатынын суреттеу үшін айтып берді. Бір британдық зерттеуші Кэмпбелл Морган, бір кездері Мудидің бұл оқиғасы, оған мінажаттың шын мәнін түсінуге көмектескенін айтқан. Морган: «Мінажат ету – бұл, Исаның қасында болу», - деді. Біздің мінажатымыз тек оның қатысуымен болғанда ғана жемісті болады. Ал, қызық, солай емес пе? Біздің әбігер дәуірімізде, Көктегі Әкеміздің жанында болып, Оның бізбен бірге екенін сезіну үшін, соған арнайы тыныш уақыт арнауымыз керек.

Джордж МакДональд, К.С. Льюиске үлкен әсер еткен адам, Көктегі Әкеміздің қатысуында белгілі бір күшті сезінгені туралы былай деді: «Құдайдың түсінігінде мінажаттың басты мақсаты - бұл Құдайдың бізге қатты қажет екенін қанағаттандыру болса ше? Аштық, үйден қашқан баланы үйіне қайтаруға мәжбүр етуі мүмкін, тіпті егер оны қайтып келген соң бірден тамақтандырмаса да, оның анасына деген қажеттілігі оның тамақтануға қажеттілігінен асып түседі.»

Құдаймен қарым-қатынас - бұл жанымыздың жалғыз қажеттілігі, одан басқа ештеңе жоқ. Ол, ұлы Құдай бола тұра, бізбен, Өз балаларымен бірге араласқысы келеді. Әкемізбен қарым-қатынаста болу үшін, мінажатта жүрегімізді ашып, тыныш уақытымызда Оның алдына келуіміз керек.